มหาวิทยาลัยราชภัฏเลย

**มหาวิทยาลัยราชภัฏเลย** (, อักษรย่อ: มรล. – LRU ) เป็นสถาบันอุดมศึกษาของรัฐ ตั้งอยู่ในอำเภอเมืองเลย จังหวัดเลย ก่อตั้งขึ้นเมื่อปี พ.ศ. 2516 เดิมมีฐานะเป็น "วิทยาลัยครูเลย" เป็นสถาบันการศึกษาระดับอุดมศึกษาในสังกัดกระทรวงการอุดมศึกษา วิทยาศาสตร์ วิจัยและนวัตกรรม ได้รับการสถาปนาเมื่อวันที่ 29 กันยายน พ.ศ. 2516 โดยใช้เงินงบประมาณโครงการเงินยืมจากธนาคารโลก มีพื้นที่ประมาณ 323 ไร่ ตั้งอยู่บริเวณทุ่งขุมทอง ซึ่งเป็นพื้นที่ขององค์การบริหารส่วนจังหวัดเลยและร่วมกับพื้นที่ของชาวบ้าน อยู่ห่างจากจังหวัดเลยประมาณ 5 กิโลเมตร ตามเส้นทาง 201 เลย-เชียงคาน เริ่มรับนักศึกษาเมื่อปี พ.ศ. 2519 ชั้น ปกศ. และ ปกศ.สูง ตั้งอยู่ที่อำเภอเมืองเลย จังหวัดเลย

ปัจจุบัน มหาวิทยาลัยราชภัฏเลย เป็นมหาวิทยาลัยของรัฐในกลุ่มมหาวิทยาลัยราชภัฏ เปิดทำการเรียนการสอนใน 5 คณะ บนพื้นที่ทุ่งขุมทอง มีโรงเรียนสาธิตมหาวิทยาลัยราชภัฏเลยเป็นสถานฝึกหัดนักศึกษาคณะครุศาสตร์ และมีศูนย์การศึกษาจังหวัดขอนแก่นเป็นเสมือนวิทยาเขตของมหาวิทยาลัย

## ประวัติ
* พ.ศ. 2519 เริ่มรับนักศึกษาชั้น ประกาศนียบัตร และ ประกาศนียบัตรชั้นสูง เมื่อ พ.ศ. 2520 ได้ยกฐานะเป็น "**วิทยาลัยครู**" ตามพระราชบัญญัติวิทยาลัยครู พ.ศ. 2518 สามารถเปิดสอนได้ในระดับปริญญาตรีทางครู (คบ.) โดยเปิดสอน ครุศาสตรบัณฑิต 4 ปี ในปี พ.ศ. 2521 และได้ขยายจำนวนมากขึ้น ในปีต่อ ๆ มาทั้งในภาคปกติและภาค อคป. 

* พ.ศ. 2528 เริ่มเปิดการศึกษาในสาขาที่ไม่ใช่ครู 2 สาย คือ ศิลปศาสตรบัณฑิต และ วิทยาศาสตรบัณฑิต ถึงระดับปริญญาตรี (ตาม พ.ร.บ. วิทยาลัยครู พ.ศ. 2518 แก้ไขเพิ่มเติม พ.ศ. 2527) ได้ขยายจำนวนเพิ่มขึ้นในปีต่อมา และได้เปลี่ยนการศึกษานอกเวลา จาก อคป. เป็น กศ.บป.

* พ.ศ. 2538 ได้มีการตราพระราชบัญญัติสถาบันราชภัฏขึ้น  และได้เปลี่ยนชื่อจาก "วิทยาลัยครู" เป็น "**สถาบันราชภัฏ**" ซึ่งเป็นนามพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยเปิดสอนในระดับที่สูงกว่าระดับปริญญาตรีได้ ปี พ.ศ. 2540 ได้เริ่มเปิดสอนปริญญาโท สาขาสังคมศาสตร์เพื่อการพัฒนาทั้งภาคปกติและภาคพิเศษและได้เปิดสาขาไทยศึกษา เพื่อการพัฒนา และสาขาการบริหารเพื่อการศึกษาในปีถัดมาตามลำดับ

* พ.ศ. 2541 ได้จัดการศึกษาระดับบัณฑิตศึกษาโดยเปิดสอนนักศึกษาระดับบัณฑิตศึกษา หลักสูตรศิลปศาสตร์มหาบัณฑิต สาขาสังคมศาสตร์เพื่อการพัฒนา ภาคปกติ และภาคพิเศษ โดยเป็นโครงการเพื่อการร่วมมือระหว่างสถาบันราชภัฏเลยกับจังหวัดเลย และเปิดรับนักศึกษาในโปรแกรม ปี พ.ศ. 2542 จัดการศึกษาระดับบัณฑิตศึกษาโดยเปิดสอนนักศึกษาระดับบัณฑิตศึกษา หลักสูตรไทยศึกษา ศึกษาเพื่อการพัฒนารุ่นที่ 1 และเปิดรับนักศึกษาใน โปรแกรมวิชาที่เปิดใหม่ทั้งระดับปริญญาตรี 4 ปี , ระดับปริญญาตรี 2 ปี และระดับอนุปริญญา ปี พ.ศ. 2543 จัดการศึกษาระดับบัณฑิตศึกษาโดยเปิดสอนนักศึกษาระดับบัณฑิตศึกษา หลักสูตรการบริหารการศึกษารุ่นที่ 1 และเปิดรับนักศึกษาในโปรแกรมวิชาที่เปิดใหม่ทั้งระดับปริญญาตรี 4 ปี , ระดับปริญญา 2 ปี และระดับอนุปริญญา ปี พ.ศ. 2544 ได้เปิดศูนย์โครงการจัดการศึกษา เพื่อขยายโอกาสทางการศึกษาแก่ท้องถิ่น (กศ.อท.) สำหรับจัดการศึกษาในวันเสาร์-อาทิตย์ ที่ อ.ชุมแพ จ. ขอนแก่น โดยเปิดสอนในสาขาวิชาการศึกษา , ระดับปริญญาตรี 2 ปี , ระดับปริญญาตรี 4 ปี , และระดับปริญญา 2 ปี มีวิชาที่เปิดใหม่ทั้งระดับปริญญาตรี 4 ปี , ระดับปริญญาตรี 2 ปี และระดับอนุปริญญา

* 15 มิถุนายน พ.ศ. 2547  พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้มีพระมหากรุณาธิคุณโปรดเกล้าฯ ลงพระปรมาภิไธยในพระราชบัญญัติมหาวิทยาลัยราชภัฏ พ.ศ. 2547 มีผลบังคับใช้ตั้งแต่วันที่ 15 มิถุนายน 2547 เป็นต้นไป และได้เปลี่ยนชื่อจาก “ สถาบันราชภัฏเลย ” เป็น “ **มหาวิทยาลัยราชภัฏเลย** “ ชื่อภาษาอังกฤษ** “ Loei Rajabhat University ” **

## สัญลักษณ์ประจำมหาวิทยาลัย

ไฟล์:Loei Rajabhat University Logo.png|ตราพระราชลัญจกรสัญลักษณ์ของมหาวิทยาลัย
ไฟล์:Dracaena loureiri2.JPG|ต้นจันผาต้นไม้ประจำมหาวิทยาลัย

ลักษณะตราสัญลักษณ์ของมหาวิทยาลัยเป็นรูปวงรีสองวงล้อมตราพระราชลัญจกรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ที่พระราชทานให้แก่กลุ่มมหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "**มหาวิทยาลัยราชภัฏเลย**" ด้านล่างเป็นอักษรภาษาอังกฤษเขียนว่า "**LOEI RAJABHAT UNIVERSITY**" ภายใต้วงรีด้านในมีตราพระราชลัญจกร ประจำพระองค์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งเป็นรูปพระที่นั่งอัฐทิศประกอบด้วยวงจักร กลางวงจักรมีอักขระเป็นอุหรือเลข ๙ รอบวงจักรมีรัศมีเปล่งออกโดยรอบ เหนือจักรเป็นรูปเศวตาฉัตรเจ็ดชั้นตั้งอยู่บนพระที่นั่งอัฐทิศ แปลความหมายว่า มีพระบรมเดชานุภาพในแผ่นดิน

*  สีน้ำเงิน แทนค่า สถาบันพระมหากษัตริย์ผู้ให้กำเนิดและพระราชทานนาม “ราชภัฏ”
*  สีเขียว แทนค่า แหล่งที่ตั้งของมหาวิทยาลัยราชภัฏซึ่งอยู่ในแหล่งธรรมชาติและมีสภาพแวดล้อมที่สวยงาม
*  สีทอง แทนค่า ความเจริญรุ่งเรืองทางปัญญา
*  สีส้ม แทนค่า ความเจริญรุ่งเรืองของศิลปวัฒนธรรมท้องถิ่นที่ก้าวไกลในมหาวิทยาลัยราชภัฏ
*  สีขาว แทนค่า ความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

## หน่วยงานในสังกัด
### หน่วยงานสนับสนุน
* สำนักงานอธิการบดี 
* สถาบันวิจัยและพัฒนา
* กองนโยบายและแผน
* กองพัฒนานักศึกษา
* สำนักงานส่งเสริมวิชาการ
* สำนักวิทยบริการและเทคโนโลยี สารสนเทศ
* สำนักศิลปและวัฒนธรรม
* งานประกันคุณภาพ
* งานประชาสัมพันธ์
* งานกิจการพิเศษและสิทธิประโยชน์
* ศูนย์คอมพิวเตอร์
* ศูนย์วิทยาศาสตร์
* ศูนย์ประสานงาน กศ.บ.ป.
* ศูนย์เทคโนโลยีการศึกษา
* ศูนย์ภาษา
* ฝ่ายวิเทศสัมพันธ์
* สำนักงานคณาจารย์และข้าราชการ
### คณะวิชา

* คณะครุศาสตร์
หลักสูตรหลักสูตรครุศาสตรบัณฑิต (ค.บ)
** สาขาวิชาอุตสาหกรรมศิลป์
** สาขาวิชาชีววิทยา
** สาขาวิชาภาษาอังกฤษ
** สาขาวิชาคณิตศาสตร์
** สาขาวิชาพลศึกษา
** สาขาวิชาสังคมศึกษา
** สาขาวิชาการประถมศึกษา
** สาขาวิชาวิทยาศาสตร์ทั่วไป
** สาขาวิชาคอมพิวเตอร์ศึกษา
** สาขาวิชาภาษาไทย
** สาขาวิชาฟิสิกส์
** สาขาวิชาเคมี
** สาขาวิชาการศึกษาปฐมวัย
** สาขาวิชาศิลปศึกษา
** สาขาวิชาดนตรีศึกษา
** สาขาวิชานาฏศิลป์
** สาขาวิชาภาษาอังกฤษและบรรณารักษศาสตร์ (ใหม่)
* คณะวิทยาศาสตร์และเทคโนโลยี
ภาควิชาวิทยาศาสตร์ หลักสูตรวิทยาศาสตรบัณฑิต (วท.บ.)
** สาขาวิชาเคมี
** สาขาวิชาชีววิทยา
** สาขาวิชาฟิสิกส์
** สาขาวิชาคณิตศาสตร์และสถิติ
ภาควิชาวิทยาศาสตร์ประยุกต์ หลักสูตรวิทยาศาสตรบัณฑิต (วท.บ.)
** สาขาวิชาวิทยาการคอมพิวเตอร์
** สาขาวิชาเกษตรศาสตร์
** สาขาวิชาสัตวศาสตร์
** สาขาวิชาอาหารและโภชนาการ
** สาขาวิชาวิทยาศาสตร์สิ่งแวดล้อม
** สาขาวิชาเทคโนโลยีสารสนเทศ
** สาขาวิชาสาธารณสุขศาสตร์
** สาขาวิชาวิทยาศาสตร์และเทคโนโลยีการอาหาร
** สาขาวิชาวิทยาศาสตร์การกีฬาและการออกกำลังกาย
* คณะเทคโนโลยีอุตสาหกรรม
หลักสูตรเทคโนโลยีบัณฑิต (ทล.บ.)
** สาขาวิชาเทคโนโลยีโยธา
หลักสูตรวิศวกรรมศาสตรบัณฑิต (วศ.บ.)
** สาขาวิชาวิศวกรรมการจัดการอุตสาหกรรม
** สาขาวิชาวิศวกรรมการผลิต
** สาขาวิชาวิศวกรรมไฟฟ้าและอิเล็กทรอนิกส์

* คณะวิทยาการจัดการ
หลักสูตรบัญชีบัณฑิต (บช.บ.)
** สาขาวิชาการบัญชี
หลักสูตรบริหารธุรกิจบัณฑิต (บธ.บ.)
** สาขาวิชาการจัดการ
** สาขาวิชาการตลาด
** สาขาวิชาคอมพิวเตอร์ธุรกิจ
** สาขาวิชาการจัดการโลจิสติกส์
หลักสูตรศิลปศาสตรบัณฑิต (ศศ.บ.)
** สาขาวิชาการท่องเที่ยวและการโรงแรม 
หลักสูตรเศรษฐศาสตรบัณฑิต (ศ.บ.)
** สาขาวิชาเศรษฐศาสตร์ธุรกิจ
หลักสูตรนิเทศศาสตรบัณฑิต (นศ.บ.)
** สาขาวิชาเทคโนโลยีสื่อสารมวลชน
* คณะมนุษยศาสตร์และสังคมศาสตร์
ภาควิชามนุษยศาสตร์ หลักสูตรศิลปศาสตรบัณฑิต (ศ.บ.)
** สาขาวิชาดิจิตอลอาร์ต
** สาขาวิชาภาษาอังกฤษธุรกิจ
** สาขาวิชาภาษาอังกฤษ
** สาขาวิชาภาษาไทย
** สาขาวิชาทัศนศิลป์
** สาขาวิชาดนตรี
** สาขาวิชาภาษาจีนและอังกฤษเพื่อการสื่อสาร
ภาควิชาสังคมศาสตร์ หลักสูตรนิติศาสตรบัณฑิต (น.บ.)
** สาขาวิชานิติศาสตร์
หลักสูตรรัฐประศาสนศาสตรบัณฑิต (รป.บ.)
** สาขาวิชารัฐประศาสนศาสตร์
หลักสูตรศิลปศาสตรบัณฑิต (ศ.บ.)
** สาขาวิชาการพัฒนาชุมชน

* คณะพยาบาลศาสตร์ (โครงการจัดตั้ง)
* คณะสัตวแพทยศาสตร์ (โครงการจัดตั้ง)
* คณะเกษตรศาสตร์ (โครงการจัดตั้ง)
* คณะเภสัชศาสตร์ (โครงการจัดตั้ง)
* คณะแพทยศาสตร์ (โครงการจัดตั้ง)
* คณะทันตแพทยศาสตร์ (โครงการจัดตั้ง)
### โรงเรียน
* โรงเรียนสาธิตมหาวิทยาลัยราชภัฏเลย (แผนกมัธยมศึกษา)
* โรงเรียนสาธิตมหาวิทยาลัยราชภัฏเลย (แผนกประถมศึกษา)

## การรับบุคคลเข้าศึกษาต่อ
### ระดับปริญญาตรี
มหาวิทยาลัยราชภัฏเลยได้กำหนดวิธีการรับบุคคลเข้าศึกษาในระดับปริญญาตรีในระบบต่างๆ ดังต่อไปนี้

* **ระบบ Admission กลาง**  โดยผู้ที่จะได้รับการคัดเลือกต้องผ่านกระบวนการทดสอบทางการศึกษาแห่งชาติขั้นพื้นฐาน (O-Net) และการทดสอบทางการศึกษาแห่งชาติขั้นสูง (A-Net) โดยจะนำผลการทดสอบดังกล่าวมาเลือกคณะและสาขาวิชาต่างๆ ของมหาวิทยาลัยได้ตามความต้องการโดยผ่านทางการคัดเลือกของสำนักงานคณะกรรมการการอุดมศึกษา
:

* **ระบบรับตรง (โควตา)** มหาวิทยาลัยดำเนินการสอบคัดเลือกนักเรียนระดับชั้นมัธยมศึกษาปีที่ 6 ของโรงเรียนในเขตพื้นที่ภาคตะวันออกเฉียงเหนือ คือ จังหวัดกาฬสินธุ์ ขอนแก่น ชัยภูมิ นครพนม นครราชสีมา บึงกาฬ บุรีรัมย์ มหาสารคาม มุกดาหาร ยโสธร ร้อยเอ็ด เลย สกลนคร สุรินทร์ ศรีสะเกษ หนองคาย หนองบัวลำภู อำนาจเจริญ อุดรธานี และอุบลราชธานี
* **โครงการพิเศษ**

* เว็บไซต์การรับบุคคลเข้าศึกษาในมหาวิทยาลัยราชภัฏเลยในระดับปริญญาตรี คลิกที่นี่

### ระดับปริญญาโท
มหาวิทยาลัยราชภัฏเลยได้กำหนดวิธีการรับบุคคลเข้าศึกษาในระดับปริญญาโทดังนี้

* **การสอบคัดเลือก** เป็นการสอบคัดเลือกผู้สำเร็จการศึกษาระดับปริญญาตรี เพื่อเข้าศึกษาต่อในระดับปริญญาโทในสาขาวิชาต่างๆ ทั้งภาคปกติ และภาคพิเศษ โดยทางมหาวิทยาลัยจะดำเนินการจัดสอบเอง

* **การคัดเลือก** เป็นการคัดเลือกครูประจำการที่สำเร็จการศึกษาระดับปริญญาตรี เพื่อเข้าศึกษาต่อในระดับปริญญาโทสาขาวิชาต่างๆ โดยมหาวิทยาลัยจะดำเนินการจัดการเรียนการสอนในภาคฤดูร้อน

### ระดับปริญญาเอก
มหาวิทยาลัยราชภัฏเลยได้กำหนดวิธีการรับบุคคลเข้าศึกษาในระดับปริญญาเอก โดยคัดเลือกผู้สำเร็จการศึกษาระดับปริญญาโท เพื่อเข้าศึกษาต่อในระดับปริญญาเอกสาขาวิชาต่างๆ โดยการพิจารณาของมหาวิทยาลัย หรือสามารถสมัครสอบผ่านทางเว็บไซต์ของมหาวิทยาลัยได้

## ศูนย์การศึกษา
*ศูนย์การศึกษามหาวิทยาลัยราชภัฏเลย จังหวัดขอนแก่น

## วันราชภัฏ
ทุกวันที่ 14 กุมภาพันธ์ ของทุกปี เป็น “**วันราชภัฏ”**&nbsp;สืบเนื่องจากวันที่&nbsp;14 กุมภาพันธ์ 2535&nbsp;พระบาทสมเด็จพระเจ้าอยู่หัวภูมิพลอดุลยเดชฯ ทรงพระกรุณาโปรดเกล้าฯ พระราชทานนาม สถาบันราชภัฏแก่วิทยาลัยครูเลย และวิทยาลัยครูทั่วประเทศ&nbsp;และได้มีพระมหากรุณาธิคุณโปรดเกล้าโปรดกระหม่อมพระราชทานพระบรมราชานุญาต ให้อัญเชิญตราพระราชลัญจกรส่วนพระองค์ เป็นตราประจำมหาวิทยาลัยราชภัฏเลยและมหาวิทยาลัยราชภัฏทั่วประเทศ นับเป็นพระมหากรุณาธิคุณล้นเกล้าล้นกระหม่อมหาที่สุดมิได้ เป็นสิ่งที่นำความภาคภูมิใจสูงสุดมาสู่ชาวมหาวิทยาลัยราชภัฏเลย และมหาวิทยาลัยราชภัฏทั่วประเทศ ซึ่งชาวมหาวิทยาลัยราชภัฏเลยในฐานะสถาบันอุดมศึกษาเพื่อการพัฒนาท้องถิ่น สมควรจะเทิดพระมหากรุณาธิคุณนี้ไว้เหนือเกล้าและจงรักภักดีด้วยการตั้งปณิธานที่จะประพฤติ และปฏิบัติหน้าที่เจริญรอยตามเบื้องพระยุคลบาท ในการพัฒนาประเทศและบำบัดทุกข์ บำรุงสุขแก่พี่น้อง ประชาชนชาวไทย ดังนั้น&nbsp;**วันที่&nbsp;14 กุมภาพันธ์ ถือว่าเป็นวันราชภัฏ** ซึ่งชาวมหาวิทยาลัยราชภัฏเลยจึงถือเป็นการสถาปนามหาวิทยาลัยราชภัฏเลยด้วยเช่นกัน

คำว่า “**ราชภัฏ**” ให้ความหมายที่กินใจความว่า “**คนของพระราชา…ข้าของแผ่นดิน**” หากตีความตามความรู้สึกยิ่งกินใจและตีความได้กว้างขวางยิ่งขึ้นไปอีกนั่นก็คือ “**การถวายงานประดุจข้าราชบริพารที่รับใช้ใกล้ชิดเบื้องพระยุคลบาทที่ต้องถวายงานอย่างสุดความสามารถ สุดชีวิต และสุดจิตสุดใจ”**&nbsp;ซึ่งการเป็นคนของใต้ฝ่าละอองธุลีพระบาทย่อมเป็นข้าของแผ่นดินอีกด้วย เนื่องจากว่าใต้ฝ่าละอองธุลีพระบาทผู้เป็นมิ่งขวัญของพวกเราชาวราชภัฏ ทรงเป็นแบบอย่างการทรงงานเพื่อบ้านเมือง และแผ่นดินอย่างที่มิเคยทรงหยุดพักแม้เพียงนิด แม้ยามที่ทรงประชวรก็ไม่เคยหยุดทรงงาน เพื่อความสุขของปวงชนชาวสยามของพระองค์นั้นเองด้วยเหตุผลเหล่าใต้ฝ่าละอองธุลีพระบาทจึงได้พระราชทานพระราชลัญจกร อันเป็นเครื่องประกอบพระราชอิศริยยศ พระราชอิศริยศักดิ์ ลงมาเป็นตราสัญลักษณ์ประจำมหาวิทยาลัยราชภัฏ ประหนึ่งเครื่องเตือนความทรงจำว่าพวกเราชาวราชภัฏคือ “คนของพระราชา และข้าของแผ่นดิน”

เนื่องในวันราชภัฏ ในทุกๆ มหาวิทยาลัยราชภัฏเลย และมหาวิทยาลัยราชภัฏทั่วประเทศ จึงได้จัดกรรมต่างๆ ขึ้นอาทิ การทำบุญตักบาตร การจัดนิทรรศการ การเสวนาทางวิชาการ และการมอบรางวัลต่างๆ เป็นต้น ซึ่งเป็นกิจกรรมที่ดีต่อการสนับสนุนอุดมการณ์ของ “ชาวราชภัฏ” หนึ่งในรอบปีมีวาระสำคัญอย่างยิ่งที่พวกเราเลือดราชภัฏจะถือโอกาสในการทำงานเพื่อสนองแนวทางพระราชดำริสืบต่อพระราชปณิธานและสืบสานพระราชประสงค์ เหมาะสมกับการเป็น “ข้ารองพระยุคลบาทยิ่ง” และอย่างให้ชาวราชภัฏทุกท่านสำนึกอยู่เสมอว่า “มีหน้าที่อุทิศตนทำงานทุกอย่าง เพื่อเป็นบทพิสูจน์ความจงรักภักดิ์ดี และเทิดทูนใต้ฝ่าละอองธุรีพระบาท และล้นเกล้าล้นกระหม่อมทุกๆ พระองค์อย่างหาที่สุดมิได้ สำคัญนักเรียน นักศึกษา ครู คณาจารย์ เจ้าหน้าที่ พวกเราชาวราชภัฏต้องเทิดทูนไว้เหนือเกล้าเกศี ด้วยการปฏิบัติทึกภาระกิจที่ได้รับมอบหมายประหนึ่งทำถวายใต้ฝ่าละอองธุลีพระบาทในทุกกรณี เพราะพวกเราชาวราชภัฏคือ “คนของพระราชา ข้าของแผ่นดิน”

## &nbsp;พิธีพระราชทานปริญญาบัตร

***ปี พ.ศ. 2526** พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระกรุณาโปรดเกล้าโปรดกระหม่อมให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (เสด็จพระราชดำเนินเฉพาะปี พ.ศ. 2526) เสด็จพระราชดำเนินมาปฏิบัติพระราชกรณียกิจแทนพระองค์ในการพิธีพระราชทานปริญญาบัตรแก่ผู้สำเร็จการศึกษาแก่ผู้สำเร็จจาก**วิทยาลัยครูเลย**-วิทยาลัยครูทั่วประเทศ ณ อาคารใหม่สวนอัมพร พระราชวังดุสิต กรุงเทพมหานคร[thumb|[สวนอัมพร|อาคารใหม่ สวนอัมพร  สถานที่พระราชทานปริญญาบัตรบัณฑิตแห่งวิทยาลัยครูเลย ปี พ.ศ. 2526 - พ.ศ. 2537]]
* **ปี พ.ศ. 2527-2537** พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระกรุณาโปรดเกล้าโปรดกระหม่อมให้ พระบาทสมเด็จพระวชิรเกล้าเจ้าอยู่หัว (*เมื่อครั้งดำรงพระอิสริยยศเป็นสมเด็จพระบรมโอรสาธิราชฯ สยามมกุฎราชกุมาร*) เสด็จพระราชดำเนินมาปฏิบัติพระราชกรณียกิจแทนพระองค์ในการพิธีพระราชทานปริญญาบัตรแก่ผู้สำเร็จการศึกษาแก่ผู้สำเร็จจาก**วิทยาลัยครูเลย-**วิทยาลัยครูทั่วประเทศ ณ อาคารใหม่สวนอัมพร พระราชวังดุสิต กรุงเทพมหานคร[thumb|293x293px|[หอประชุมมหาวชิราลงกรณ มหาวิทยาลัยราชภัฏสกลนคร|หอประชุมมหาวชิราลงกรณ&nbsp;มหาวิทยาลัยราชภัฏสกลนคร สถานที่พระราชทานปริญญาบัตรบัณฑิตแห่งมหาวิทยาลัยราชภัฏเลย ปี พ.ศ. 2538 - ปัจจุบัน]]

***ปี พ.ศ. 2538-2546** พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระกรุณาโปรดเกล้าโปรดกระหม่อมให้ พระบาทสมเด็จพระวชิรเกล้าเจ้าอยู่หัว (*เมื่อครั้งดำรงพระอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร)* เสด็จพระราชดำเนินมาปฏิบัติพระราชกรณียกิจแทนพระองค์ในพิธีพระราชทานปริญญาบัตรแก่ผู้สำเร็จการศึกษาจาก**สถาบันราชภัฏเลย**-สถาบันราชภัฏเขตภาคตะวันออกเฉียงเหนือ ณ หอประชุมมหาวชิราลงกรณ&nbsp;สถาบันราชภัฏสกลนคร อำเภอเมืองสกลนคร&nbsp;จังหวัดสกลนคร

* **ปี พ.ศ. 2548** พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระกรุณาโปรดเกล้าโปรดกระหม่อมให้ พระบาทสมเด็จพระวชิรเกล้าเจ้าอยู่หัว *(เมื่อครั้งดำรงพระอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร*) เสด็จพระราชดำเนินมาปฏิบัติพระราชกรณียกิจแทนพระองค์ในพิธีพระราชทานปริญญาบัตรแก่ผู้สำเร็จการศึกษาจาก**มหาวิทยาลัยราชภัฏเลย**-มหาวิทยาลัยราชภัฏเขตภาคตะวันออกเฉียงเหนือ ณ หอประชุมไพรพยอม&nbsp;มหาวิทยาลัยราชภัฏอุบลราชธานี อำเภอเมืองอุบลราชธานี&nbsp;จังหวัดอุบลราชธานี

* **ปี พ.ศ. 2547-2559** พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระกรุณาโปรดเกล้าโปรดกระหม่อมให้ พระบาทสมเด็จพระวชิรเกล้าเจ้าอยู่หัว รัชการที่ 10 *(เมื่อครั้งดำรงพระอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร)* เสด็จพระราชดำเนินมาปฏิบัติพระราชกรณียกิจแทนพระองค์ในพิธีพระราชทานปริญญาบัตรแก่ผู้สำเร็จการศึกษาจาก**มหาวิทยาลัยราชภัฏเลย**-มหาวิทยาลัยราชภัฏเขตภาคตะวันออกเฉียงเหนือ ณ หอประชุมมหาวชิราลงกรณ&nbsp;มหาวิทยาลัยราชภัฏสกลนคร อำเภอเมืองสกลนคร&nbsp;จังหวัดสกลนคร

* **ปี พ.ศ. 2560 - ปัจจุบัน**  พระบาทสมเด็จพระวชิรเกล้าเจ้าอยู่หัว รัชกาลที่ 10 เสด็จพระราชดำเนินมาปฏิบัติพระราชกรณียกิจด้วยพระองค์เองในพิธีพระราชทานปริญญาบัตรแก่ผู้สำเร็จการศึกษาจาก**มหาวิทยาลัยราชภัฏเลย**-มหาวิทยาลัยราชภัฏเขตภาคตะวันออกเฉียงเหนือ ณ หอประชุมมหาวชิราลงกรณ&nbsp;มหาวิทยาลัยราชภัฏสกลนคร อำเภอเมืองสกลนคร&nbsp;จังหวัดสกลนคร

## ศิษย์เก่าที่มีชื่อเสียง
* ปรีชา เร่งสมบูรณ์สุข รัฐมนตรีช่วยว่าการกระทรวงมหาดไทย ในรัฐบาลนายสมชาย วงศ์สวัสดิ์, รัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลนางสาวยิ่งลักษณ์ ชินวัตร

* เปล่งมณี เร่งสมบูรณ์สุข  สมาชิกสภาผู้แทนราษฎรจังหวัดเลย เขต 3
* นันทนา ทิมสุวรรณ  สมาชิกสภาผู้แทนราษฎรจังหวัดเลย เขต 2
* ประจักษ์ แกล้วกล้าหาญ รัฐมนตรีช่วยว่าการกระทรวงคมนาคม ในรัฐบาลนายอภิสิทธิ์ เวชชาชีวะ

## แหล่งข้อมูลอื่น
* เว็บไซต์มหาวิทยาลัยราชภัฏเลย
* ประวัติมหาวิทยาลัยราชภัฏเลย 
* เว็บไซต์วาไรตี้แหล่งรวมข้อมมูลข่าวสารของจังหวัดเลย

## อ้างอิง

เลย
ราชภัฏเลย
หมวดหมู่:สถานศึกษาในอำเภอเมืองเลย
หมวดหมู่:มหาวิทยาลัยราชภัฏเลย